गैजेट डेस्क। इन दिनों लगभग सभी टेलिकॉम कंपनियां कम कीमत में ज्यादा डाटा दे रही हैं। कई प्लान में तो डेली 1GB 3G और 4G डाटा भी मिलता है। कई यूजर्स की ये प्रॉब्लम होती है कि वो किसी तरह की डाउनलोडिंग नहीं करते और नहीं ही यूट्यूब पर कोई वीडियो देखते हैं इसके बाद भी डाटा तेजी से खत्म हो जाता है। हालांकि, ऐसे यूजर अपने फोन में Facebook, WhatsApp, Instagram और अन्य दूसरे सोशल मीडिया ऐप्स का यूज करते हैं। इन ऐप्स में ऐसे कई ऑप्शन होते हैं जिसके चलते डाटा खत्म हो जाता है।